TV7 JERUUSALEMMA UUDISED
Eetris on Jeruusalemma Uudised. Tere õhtust!
Palestiina omavalitsuse juht Abbas teatas juuni algul USA presidendile
ja ühe lubadusena rahukõneluste alustamiseks,
et nad hoiduvad esialgu kõigist resolutsioonikavanditest ÜRO suunal.
Ta pidas silmas neid,
kus ÜRO organites püütakse ühel või teisel moel Iisraeli hukka mõista.
Lubadus kestis vaid kaks nädalat,
sest PO juhtkond saatis UNESCO-le taas kirja,
mis nõuab, et UNESCO allorgan Maailmapärandi Komitee
määratleks Hebronis asuva Patriarhide haua
vaid islami pärandiobjektiks.
Tegemist on kuulsa Makpela hauamonumendiga,
kuhu on maetud nii Aabraham, Iisak kui ka Jaakob, Rebeka ja Lea -
kõik Piiblist tuttavad tegelased.
Maailma juudikogukond peab antud hauda
judaismi pühaduselt teiseks kohaks,
kohe pärast Jeruusalemma vanalinnas asuva Templimäe järel.
Iisraeli saadik UNESCOs Shama Hacohen nimetas seda
kujuteldamatult ajuvabaks katseks islamiseerida taas kord
traditsiooniliselt juudi ajalukku kuulvaid pühapaiku.
Kõik mainitud Piibli tegelased
elasid ja tegutsesid ca 2500 aastat enne islamiusu teket.
Viimati nägi selliseid spektaakleid UNESCOs 2016. a oktoobris.
Iisraeli peaminister Netanyahu
kohtus eelmine nädal Thessalonikis Kreeka peaministri Alexis Tsiprase
ja Küprose presidendi Nicos Anastasiadesega.
Kohtumise peaeesmärgiks oli
Iisraeli mandrilava energiavarude hõlvamine Euroopa suunas.
Kokkulepitud plaani järgi juhitakse Haifa lähivetes olevailt gaasiväljadelt
merealune juhe Kreeka ja Küprose kaudu Itaaliasse
ning sealt EL teiste gaasi kasutavate liikmesriikideni.
Tegu on ulatusliku hankega.
Gaasijuhe kulgeks kohati isegi 3,5 km sügavusel
ja oleks üle 2200 km pikk.
Vastav eelleping on sõlmitud mainitud riikide, Itaalia ja ELiga.
Liibanonis tegutsev Hezbollah teatas vastuseisust projektile,
kuna Iisraeli mandrilava energiavarud kuuluvat nende väitel üksnes islamile.
Eelmise nädala reedel toimus Jeruusalemma vanalinna lähistel
taas neli inimelu nõudnud intsident.
Kolm palestiinlast alustasid tulistamist ja pussitamist Damaskuse värava ees,
tapsid ühe naissoost piiripolitseiniku ja haavasid mitut tsiviilelanikku.
Kõik kolm terroristi said tulistamise käigus surma.
Kaks neist pärines Ramallah'st, kolmas Hebronist.
Peaminister Netanyahu mõistis rünnaku karmilt hukka
ja nõudis sama ka PO esimehelt Abbasilt.
Too siiski keeldus ja mõistis hukka hoopis Iisraeli tegevuse
kui hukkamise ja sõjakuriteod.
Ka Gazat valitsev Hamas kiitis tegu sangarlikuks märgiks
palestiinlaste ohvrimeelsest operatsioonist revolutsiooni nimel.
Tavapäraselt tahtis juhtumi eest au saada ka äärmusrühmitus ISIS,
kelle esindaja sõnul sooritasid kangelasliku teo "kolm kalifaadi lõvi".
USA välisminister Tillerson teatas Senatis, et oli vestelnud Abbasiga
hüvitiste maksmise lõpetamisest terroristidele,
süüdimõistetud vangidele ja nende omastele.
PO esimees oli talle kinnitanud, et neist loobutakse kohe.
Kuid PLO komisjoni esimees Essa Qaraqaa
ütles intervjuus The Jerusalem Postile,
et välisministri väide ei vasta tõele.
"Jätkame endiselt palkade maksmist oma sõduritele, nagu kõik armeed.
Mahmoud Abbas kinnitas isiklikult, et hüvitiste maksmine jätkub."
Jeruusalemma linnapea Barkati teatel antakse esimese Iisraeli linnana
tipptehnoloogia kõigi kodanike käsutusse.
Jutt käib millimeetrilaineil töötavast, sõltumatust traadivabast sidevõrgust.
Sellega asendatakse kiudoptilised ja staatilised võrguühendused,
mille ehitamine oleks nii raske kui ka väga kallis.
Tulevases süsteemis saab olema videojärelvalve,
millega parandatakse kriisi- ja julgeolekuteenuste funktsionaalsust,
ülikiire internet haridus- ja õppesektori jaoks,
smart-parking ehk parkimisteenus, tasuta wifi-teenus kogu pealinnas
ja ülikiire andmeedastusteenus.
Barkati sõnul saab Jeruusalemmast maailma juhtiv nutilinn,
kuna ühte maailma vanimasse linna
paigaldatakse maailma kaasaegseim tehnoloogia.
Süsteem kasutab kaamerates HD ja 4K-HD resolutsiooni,
mis parandavad omakorda ka ohutust.
Tegu on Iisraeli Sideministeeriumi toetatud pilootprojektiga.
Selle õnnestumine otsustab,
kas vastavaid hankeid jätkatakse ka teistes Iisraeli linnades.
Jeruusalemma ja selle lähiümbrusse
taheti lähiaastail ehitada 25 000 korterit.
Nüüd on osa neist külmutatud,
et ilmselt kiirendada kõneluste alustamist palestiinlastega.
Kuigi Iisrael ei seosta korteriehitust kuidagi rahuga,
on palestiinlased tõstatanud teema rahvusvahelistel foorumitel ja USAs
ning Iisraeli ka selles hukka mõistnud.
Ehituse peatamise taga on USA valitsuse soov
ja president Trumpi katsed
saata korda midagi, mis tema eelkäijail pole õnnestunud.
Kas rahuni niiviisi jõutakse, on küsimus omaette,
sest Obama valitsusaja alguses
külmutas Iisrael Ida-Jeruusalemmas kahel korral kõik uued ehitusprojektid.
Ka toona taheti palestiinlasi kõnelustelauda tuua, kahjuks tulutult.
Ajal, kui neid asundusi veel polnud
ehk enne 1967. a suve sõda,
ei räägitud mingist rahust ega kõrvuti elamisest.
Asundused ei saa seega olla takistus rahukõneluste alustamisele.
Pärast 1980. aastail peetud
ca 8-aastast Iraani-Iraagi sõda
pole Iraan rakette oma piiridest väljapoole tulistanud.
Nüüd on siiski tulistatud mitu raketti Süürias asuvate ISISe baaside pihta
ning Süüria valitsuse vastu võitlevate mässuliste positsioonide pihta
ning väidetavalt hävitati tähtsaid baase mõlemas leeris.
Iisraelile teeb muret Süüria sõja levik Golani piiride lähedale.
Korduvalt on hoiatatud nii Iraani kui Süüriat,
et sõda liiga lähedale Iisraeli piiridele ei toodaks.
See on tänaseks kõik. Kaunist ja sooja kesksuve!
Ärge unustage palvetada rahu eest ja õnnistada samas Iisraeli!
Tõlge: Monika Jaaguri
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.